

ZAPISNIK

21. sjednice  Vijeća Mjesnog odbora “Andrija Medulić” održane u  petak, 20.01.2023. u 15,00 sati u prostorijama MO „Andrija Medulić“, Medulićeva 30.

NAZOČNI ČLANOVI VIJEĆA: Davor Sirovica, Neda Janovski, Jasmina Zagrajski Vukelić

NENAZOČNI ČLANOVI VIJEĆA: Lucija Bubrić, Zlatko Hasanbegović

Predsjednik Vijeća konstatira da je sjednici nazočno 3 od 5 članova Vijeća, čime su stečeni uvjeti za raspravu i pravovaljano odlučivanje te otvara 21. sjednicu Vijeća Mjesnog odbora „Andrija Medulić“.

Zapisnik 20. sjednice daje na raspravu, Vijeće bez rasprave jednoglasno prihvaća zapisnik.

Predsjednik Vijeća, g. Sirovica predlaže sljedeći


DNEVNI RED

1. Rekapitulacija rada Mjesnog odbora “Andrija Medulić” u 2022. godini.
2. Razno

AD.1. Rekapitulacija rada Mjesnog odbora “Andrija Medulić” u 2022. godini.

Predsjednik  VMO, Davor Sirovica izvijestio je vijećnike o aktivnostima koje su se održavale tijekom 2022. godine. Kod donošenja odluke o davanju prostora na privremeno korištenje, vodili smo se namjerom da kroz rad udruga osiguramo aktivnosti koje će moći koristiti stanovnici našeg MO, kao i građani Zagreba koji gravitiraju ovom području.

Izvršenje Plana za 2022. godinu.

a) U suradnji s Gerontološkim centrom doma za starije osobe Centar u Klaićevoj organizirano vježbanje, aerobik, plesanje baleta, kao i plesanje klasičnih plesova s ciljem održavanja veće mobilnosti. organizirano je, jednom tjedno, učenje engleskog jezika.

b) U suradnji s udrugom Blank - filmski inkubator organizirali smo filmske radionice za umirovljenike koje su se odvijale kroz radionice pisanja scenarija te radionice glume. Cilj ovih radionica je snimiti zajednički film prema scenariju kojeg su napisali polaznici scenarističke radionice.

c) Također, u suradnji s Udrugom Blank, svaki zadnji petak u mjesecu organizirane su filmske večeri na koje su besplatne, i koje imaju dobru posjećenost.

d) Za djecu je organizirano, dva puta tjedno, održavanje karatea.

Plan za 2023. godinu:

Uz postojeće aktivnosti, u 2023. godini organizirati:

1. U suradnji s Gerontološkim centrom organizirati jednom tjedno Savjetovalište za građane u kojem bi volontirali socijalna radnica, viša medicinska sestra, a po potrebi i pravnik.
Naime,  mobilni tim gerontološkog centra uočio je da mnogi naši građani nemaju nikakve informacije o pravima koja proizlaze iz zakona, tako da bi se, osnivanjem savjetovališta, riješio taj problem.

2. U suradnji s Gerontološkim centrom organizirati, kad vremenske prilike to dozvole, odlazak na izlete, obilaske muzeja i kulturnih znamenitosti u široj zagrebačkoj okolici.

3. Čitalački klub.


Sjednica je završena u 16,00 sati.
Zapisnik pisala: Neda Janovski

                                                                                        „Andrija Medulić“

